CELEX: 32019R1082
Language: ro
Date: 2019-06-20 00:00:00
Title: Regulamentul de punere în aplicare (UE) 2019/1082 al Comisiei din 20 iunie 2019 privind clasificarea anumitor mărfuri în Nomenclatura combinată

26.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 171/5
               
            
         REGULAMENTUL DE PUNERE ÎN APLICARE (UE) 2019/1082 AL COMISIEI
         din 20 iunie 2019
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate Regulamentului (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 iunie 2019.
            
               
                  Pentru Comisie,
               
               
                  Pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        O piesă cu autoînchidere din oțel. Constă într-o tijă filetată și un cap rotund, teșit și neted cu striații subiacente. Poate fi de dimensiuni diferite.
                        Articolul este conceput pentru a fi montat pe foi de metal de grosime mică cu ajutorul unei prese hidraulice sau pneumatice. Capul rămâne exact la nivelul foii de metal, în timp ce partea filetată rămâne perpendicular pe foaie.
                        Prin urmare, se creează un filet exterior, care permite unirea într-un mod reversibil a foii de un alt element, care poate fi desprins prin deșurubare.
                        
                            (*1)A se vedea imaginea.
                     
                     
                        7318 15 95 
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 7318 , 7318 15  și 7318 15 95 .
                        Articolul este filetat și utilizat pentru asamblarea sau fixarea unor produse, astfel încât să poată fi ușor dezasamblate fără daune. El are caracteristicile obiective ale unui șurub de la poziția 7318 . În consecință, clasificarea la codul NC 7318 19 00 , ca alte articole filetate, este exclusă [a se vedea, de asemenea, Notele explicative la Sistemul armonizat aferente poziției 7318  (A)].
                        În consecință, articolul trebuie clasificat la codul NC 7318 15 95  ca alte șuruburi din oțel.
                     
                  
               (*1)  Imaginea are caracter pur informativ.